Primăria Cluj-Napoca va trimite somații din 1 februarie pentru refațadizarea 93 de clădiri din centrul orașului, zona zero.

”Din 1 februarie vom trimite somații pentru începerea procedurilor de refațadizare și de consultare a unor experți pentru nota tehnică. Amenzile sunt între 5.000 și 8.000 de lei, dacă nu se face nimic în 60 de zile. Încă o amendă va fi aplicată pentru că nu au făcut nimic într-un an de zile.

Amenzile sunt individuale și nu se aplică pe tot imobilul. Dacă sunt 20 de proproietari, fiecare va fi amendat cu minim 5.000 de lei”, a precizat primarul Emil Boc.

Din 1 iulie vor fi trimise somații și pentru restul clădirilor din zona 1 a orașului, unde sunt în total 376 de imobile. În total, în această zonă sunt 4445 de propietari.

Primăria Cluj-Napoca va contribui cu 20% din valoarea totală a lucrărilor. Municipalitatea asigură primirea avizelor și costurile cu documentația.